stanford-oval/wikipedia huggingface dataset:
Seiko Epson
Historia

Epsonin toiminta alkoi 1960-luvulla  nimellä Shinshu Seiki Co. joka toimitti varaosia Seikon rannekelloihin. Seiko Group valmisti ajanottolaitteita vuoden 1964 kesäolympialaisiin joka mahdollisti Shinshu Seikin siirtymisen elektronisten tulostimien kehittämisen. Vuonna 1968 Shinshu Seiki lanseerasi EP-101-tulostimen. Nimeä Epson aloitettiin käyttämään tulostimien niminä vuodesta 1975 lähtien.
Vuonna 1985 Suwa Seikosha Co., Ltd. ja Epson Corporation yhdistyivät muotoon Seiko Epson Corporation.
Yhtiö listautui pörssiin vuonna 2003. Epson osti Orient Watch Companyn vuonna 2009, joka on japanin suurimpia kellojen valmistajia.
Tuotteet

Yhtiö valmistaa kuluttaja- ja yritystuotteiden lisäksi komponentteja ja järjestelmiä myös teollisuudelle, kuten esimerkiksi kassajärjestelmät, robotit sekä teollisuuden komponentit.
Yhtiö on valmistanut muun muassa NEC PC-9801 -yhteensopivia tietokoneita.
Epson HX-20 on sanottu olleen ensimmäinen varsinainen "sylitietokone".
Epson QX-10 oli yhtiön valmistama mikrotietokone.
Aiheesta muualla

Kuvia tai muita tiedostoja aiheesta Seiko Epson Wikimedia Commonsissa
Epson.fi
HX-20
Sejm 1773

Tadeusz Rejtan esittää vastalauseen Puolan ensimmäisen jaon hyväksyvän sopimuksen johdosta, Jan Matejkon öljyvärimaalaus.
Vuosien 1773–1775 sejm eli Puolan valtiopäivät tunnetaan myöhemmässä historiankirjoituksessa myös nimellä jaon sejm (puol. sejm rozbiorowy). Nimitys tulee siitä, että Puolan kuningaskunnan ja Liettuan suuriruhtinaskunnan valtiopäivät hyväksyi juridisesti Puolan ensimmäistä jakoa tarkoittavan sopimuksen. Sopimuksella oli myös vastustajia. Kuitenkin Barin konfederaation kapinan hävinneiden oli suostuttava Itävallan keisarikunnaksi myöhemmin muuttuvan Pyhän saksalais-roomalaisen keisarikunnan, Preussin kuningaskunnan ja Venäjän keisarikunnan ehtoihin.
SimTunes

| SimTunes |
| --- | --- |
Kehittäjä:  Maxis Software
Julkaisija:  Maxis Software
Suunnittelija:  Toshio Iwai
Säveltäjä:  Benimaru Itoh, Jerry Martin ja Uruma Delvi
Julkaistu:  1996
Lajityyppi:  musiikkipeli
Pelimuoto:  yksinpeli
Ikäluokitus:  ESRB: E  
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
SimTunes on Electronic Artsin ja Maxisin kehittämä musiikkipeli, joka on julkaistu vuonna 1996. Peli on osa Sim-pelisarjaa.
SimTunesissa pelaajalle annetaan tyhjä kenttä, johon hänen pitää napsia pieniä erivärisiä kuutioita. Kuutioiden yli pitää pistää kulkemaan pieniä soitin-eläimiä. Erivärisistä kuutioista tulee eri ääni. Myös soitin-eläin pitää valita huolellisesti luettelosta, koska eri soittimesta kuuluu eri ääni. Pelikentällä liikkuu monta soitin-eläintä kerralla.
Aiheesta muualla

SimTunes MobyGamesissa (englanniksi)
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
Samsung Galaxy M11

| Samsung Galaxy M11 |
| --- | --- |

Valmistaja:  Samsung
Julkaistu:  2. kesäkuuta 2020
Edeltäjä:  Samsung Galaxy M10
Seuraaja:  Samsung Galaxy M12
Mitat:  161,4 × 76,3 × 9,0 mm
Paino:  197 g
Näyttö:  6,4" HD 19,5:9 IPS LCD
Näytön kuvatarkkuus:  720 × 1 560 px
Suoritin:  Qualcomm Snapdragon 450 SDM450 -kahdeksanydin­prosessori, 1,8 GHz, ARM Cortex-A53, 64-bittinen, 14 nm
Grafiikkapiiri:  Adreno 506
Muisti:  32 Gt
Keskusmuisti:  3 Gt
Takakamera:  13 Mpx + 5 Mpx (ultralaajakulma) + 2 Mpx (syvyys)
Etukamera:  8 Mpx
Käyttöjärjestelmä:  Android 10 Samsungin One UI -käyttöliittymällä, päivitettävissä Android 12 -versioon
Akku:  5 000 mAh
Liitännät:  USB-C, kuulokeliitäntä
Muistikorttipaikka:  laajennettavissa enintään 512 Gt:n microSD-kortilla
Muuta:  sormenjälkitunnistin
Infobox OKNimi-testi OK: 
Samsung Galaxy M11 on Samsungin 2. kesäkuuta 2020 julkaisema älypuhelin, jossa on esiasennettuna Android 10 Samsungin One UI -käyttöliittymällä.
Tekniset tiedot > Muotoilu

Samsung Galaxy M11 -älypuhelimessa on 6,4-tuumainen näyttö 19,5:9-kuvasuhteella. Näytön tarkkuus on 720 × 1 560 pikseliä.
Tekniset tiedot > Fyysiset osat

Laitteesta löytyy 1,8 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. Akun kapasiteetti on 5 000 milliampeerituntia, ja se tukee 15 watin latausta. Sormenjälkitunnistin on sijoitettu takakanteen.
Tekniset tiedot > Fyysiset osat > Kamerat ja multimedia

Laitteessa on kolme takakameraa. Pääkameran tarkkuus on 13 megapikseliä, toisen kameran 5 megapikseliä (ultralaajakulmakamera) ja kolmannen kameran 2 megapikseliä (syvyystietokamera). Etukameran tarkkuus on 8 megapikseliä.
Videokuvaus voidaan tehdä 1080p (Full HD) -resoluutiolla 30 fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 10 Samsungin One UI -käyttöliittymällä. Laite on päivitettävissä Android 12 -versioon.
Aiheesta muualla

Samsung Galaxy M11 Samsungin sivuilla (englanniksi)
Seututie 186

Seututie 186 on Salosta Kiskon, Karjalohjan ja Mustion kautta Inkoon satamaan kulkeva seututie. Tien pituus on 67 kilometriä. Tielle pääsee liittymään Salon eteläpuolelta kantatieltä 52, valtatieltä 25 sekä Inkoosta kantatieltä 51. Kantatien 51 ja Valtatien 25 liittymäkohtiin on rakennettu eritasoliittymät.
Tie on kaksikaistainen, päällystetty ja monin paikoin mutkainen ja mäkinen. Heikkokuntoisin osuus Mustiosta Inkooseen on päällystetty uudelleen kesällä 2016. Kiskon ja Karjalohjan välillä on myös pitkähkö hirvivaara-alue. Salon ja Karjalohjan välillä on kesäaikaan 100 km/t nopeusrajoitus. Tiellä on Mustion kohdalla ohituskaista, joka on suunniteltu poistettavaksi jossain vaiheessa.
Tien osoitenimi vaihtelee useita kertoja koko matkan aikana. Salosta Uudenmaan maakunnan rajalle asti tien osoitenimi on Kiskontie. Uudenmaan rajalta Skönvikenin kohdalle asti osoitenimi on Mustiontie. Skönvikenin kohdalta valtatien 25 eritasoliittymälle Mustioon tien osoitenimi on Salontie. Valtatien 25 ja kantatien 51 eritasoliittymien välillä tien osoitenimi on Eteläinen Salontie. Kantatien 51 eritasoliittymältä tien päätepisteeseen osoitenimi on Satamatie.
Historia

Seututie 186 on rakennettu 1960-luvun lopun ja 1980-luvun alun välillä osin korvaamaan vanhoja maanteitä ja osin reitille, josta puuttui tieyhteys. Salon ja Mustion välinen osa valmistui 1970-luvulla. Mustion ja Inkoon välinen osa on alun perin 1960-luvulla rakennettua Inkoon satamaan johtanutta seututietä 112. Viimeinen osuus tiestä 186 valmistui 1980-luvulla korvaamaan reitillä kierrellyt yhdystie 1121. Tällöin seututie 112 muutettiin loppumaan tiehen 186 ja numerointia Inkoossa muutettiin. Tuolloin myös tien linjausta Mustiossa siirrettiin lännemmäksi, ja teiden 53 (nykyinen 25) ja 186 risteys rakennettiin eritasoliittymäksi. Aiemmin tie oli myös melko suosittu vaihtoehtoinen reitti Helsingin ja Salon välillä, mutta valtatien 1 valmistuminen moottoritieksi on hiljentänyt sitä merkittävästi.
Palvelut

Kiskon keskustaajama Toijassa on Neste-huoltoasema, kahvila-ravintola sekä ruokakauppa.
Nähtävyydet

Tärkein tienvarren nähtävyys on Mustion linna- ja ruukkialue.
SimCopter

| SimCopter |
| --- | --- |
Kehittäjä:  Maxis
Julkaisija:  Electronic Arts
Suunnittelija:  Will Wright
Säveltäjä:  Jerry Martin
Pelisarja:  SimCity
Julkaistu:  NA 31. lokakuuta 1996EU 1996
Lajityyppi:  simulaatiopeli, lentosimulaattori
Pelimuoto:  yksinpeli
Ikäluokitus:  ESRB: Kaikenikäisille  USK 6 
Alusta:  Microsoft Windows
Jakelumuoto:  CD-levy
Lisää peliartikkeleitaVideopelien teemasivulla
Infobox OK : 
SimCopter on Maxisin kehittämä ja Electronic Artsin julkaisema simulaatiopeli. Peli julkaistiin Microsoft Windowsille vuonna 1996. Pelissä liikutaan metropolissa helikopterilla ja suoritetaan erilaisia tehtäviä, esimerkiksi sairaskuljetuksia. Pelissä etenemällä pelaaja ansaitsee pisteitä.
Aiheesta muualla

SimCopter MobyGamesissa (englanniksi)
SimCopterin kotisivut (englanniksi)
Sim-universumi
| --- | --- |
SimCity:   SimCity  SimCity 2000  SimCity 3000  SimCity 4  SimCity Yhteiskunnat  SimCity 
The Sims:   The Sims  The Sims 2  The Sims 3  The Sims Online  The Sims Tarinat  The Sims 4  Project Rene (The Sims 5) 
Muut Sim-pelit:   SimEarth  SimAnt  SimLife  SimFarm  SimTower  SimHealth  SimIsle  SimCopter  SimGolf  Streets of SimCity  MySims  The Sims Medieval 
Lapsille suunnatut:   SimTown  SimPark  SimSafari  SimTunes 
Sim-pelien sukulaiset:   El-Fish  Sid Meier's SimGolf  SimCity 64  Spore  Widget Workshop 
Muut:   The Sims -elokuva
Savon derby

Savon derbyllä tarkoitetaan Jääkiekon SM-liigan otteluita Kalevan Pallon ja Mikkelin Jukureiden välillä. Derby on nimetty Etelä- ja Pohjois-Savon maakuntien mukaan. Mikkeli sijaitsee etelässä ja Kuopio pohjoisessa. Savon derbyjä on pelattu Liigassa kaudesta 2016-17 lähtien, kun Jukurit liittyivät SM-liigaan. Alemmissa sarjoissa Savon derbyjä on nähty ennenkin.
Savon derbyn voittajalle myönnetään kiertopalkinto. Palkinnossa on jalustalla Pohjois- ja Etelä-Savon kartta ja laatta jossa lukee "Mun muistuu mieleheni nyt suloinen Savonmaa. Sen kansa kaikki kärsinyt ja onnehensa tyytynyt. Tää armas, kallis maa!" Palkinnon on valmistanut Savon Koulutuskuntayhtymä ja se tulee kiertämään Savon derbyissä kausittain. Jokaisen kauden jälkeen palkintoon lisätään uusi laatta, johon kaiverretaan Savon herruuden voittaneen seuran nimi.
Savon Derbyn tulokset

= KalPan voitto 

     = Jukureiden voitto
| Kausi | Päivämäärä | Kotijoukkue | Tulos | Vierasjoukkue |
| --- | --- | --- | --- | --- |
| 2016-17 | 17.9. | Mikkelin Jukurit | 4–2 | KalPa |
| 2016-17 | 21.10. | KalPa | 3–2ja | Mikkelin Jukurit |
| 2016-17 | 22.10. | Mikkelin Jukurit | 5–2 | KalPa |
| 2016-17 | 26.12. | Mikkelin Jukurit | 3–2ja | KalPa |
| 2016-17 | 4.2. | KalPa | 4–3vl | Mikkelin Jukurit |
| 2016-17 | 17.2. | KalPa | 1-0 | Mikkelin Jukurit |
| 2017-18 | 8.9. | Mikkelin Jukurit | 0-3 | KalPa |
| 2017-18 | 26.9. | KalPa | 1-0 | Mikkelin Jukurit |
| 2017-18 | 28.10. | KalPa | 3-2 | Mikkelin Jukurit |
| 2017-18 | 6.1. | Mikkelin Jukurit | 3-0 | KalPa |
| 2017-18 | 27.1. | KalPa | 2-3vl | Mikkelin Jukurit |
| 2017-18 | 16.2. | Mikkelin Jukurit | 0-3 | KalPa |
| 2018-19 | 14.9. | KalPa | 3-4vl | Mikkelin Jukurit |
| 2018-19 | 20.10. | Mikkelin Jukurit | 5-1 | KalPa |
| 2018-19 | 30.11. | Mikkelin Jukurit | 3-6 | KalPa |
| 2018-19 | 25.1. | Mikkelin Jukurit | 2-3 | KalPa |
| 2018-19 | 26.1. | KalPa | 4-3vl | Mikkelin Jukurit |
| 2018-19 | 15.2. | KalPa | 7-2 | Mikkelin Jukurit |
| 2019-20 | 13.9. | KalPa | 3-2ja | Mikkelin Jukurit |
| 2019-20 | 13.11. | KalPa | 3-4vl | Mikkelin Jukurit |
| 2019-20 | 7.12. | Mikkelin Jukurit | 0-6 | KalPa |
| 2019-20 | 26.12. | Mikkelin Jukurit | 2-4 | KalPa |
| 2019-20 | 10.1. | Mikkelin Jukurit | 2-5 | KalPa |
| 2019-20 | 11.2. | KalPa | 8-1 | Mikkelin Jukurit |
| 2020-21 | 2.10. | KalPa | 2-1 | Mikkelin Jukurit |
| 2020-21 | 30.10. | Mikkelin Jukurit | 1-4 | KalPa |
| 2020-21 | 8.1. | Mikkelin Jukurit | 3-2 | KalPa |
| 2020-21 | 27.1. | KalPa | 5-2 | Mikkelin Jukurit |
| 2020-21 | 27.2. | Mikkelin Jukurit | 0-3 | KalPa |
| 2020-21 | 1.4. | KalPa | 3-0 | Mikkelin Jukurit |
| 2021-22 | 10.9. | Mikkelin Jukurit | 2-1vl | KalPa |
| 2021-22 | 11.9. | KalPa | 0-3 | Mikkelin Jukurit |
| 2021-22 | 1.10. | Mikkelin Jukurit | 4-3ja | KalPa |
| 2021-22 | 26.11. | KalPa | 1-3 | Mikkelin Jukurit |
| 2021-22 | 27.11. | Mikkelin Jukurit | 4-1 | KalPa |
| 2021-22 | 11.2. | KalPa | 2-4 | Mikkelin Jukurit |
| 2022-23 | 17.9. | KalPa | 3-2 | Mikkelin Jukurit |
| 2022-23 | 19.10. | Mikkelin Jukurit | 3-1 | KalPa |
| 2022-23 | 19.11. | Mikkelin Jukurit | 2-3 | KalPa |
| 2022-23 | 26.12. | KalPa | 4-5vl | Mikkelin Jukurit |
| 2022-23 | 27.1. | KalPa | 6-3 | Mikkelin Jukurit |
| 2022-23 | 28.1. | Mikkelin Jukurit | 2-4 | KalPa |
| 2023-24 | 27.10. | Mikkelin Jukurit | - | KalPa |
| 2023-24 | 28.10. | KalPa | - | Mikkelin Jukurit |
| 2023-24 | 2.12. | Mikkelin Jukurit | - | KalPa |
| 2023-24 | 26.1. | KalPa | - | Mikkelin Jukurit |
| 2023-24 | 27.1. | Mikkelin Jukurit | - | KalPa |
| 2023-24 | 9.3. | KalPa | - | Mikkelin Jukurit |
Simon Rattle

Simon Rattle
Simon Rattle (s. 19. tammikuuta 1955 Liverpool) on brittiläinen kapellimestari, joka saavutti maineensa Birminghamin kaupungin sinfoniaorkesterissa ja toimii nykyisin Berliinin filharmonikoiden johtajana. Rattle on uransa aikana esittänyt teoksia laajasti barokkimusiikista aina nykymusiikkiin asti, mutta tunnetuin hän on varhaisen 1900-luvun musiikin, kuten Mahlerin tulkitsijana.
Rattle opiskeli nuorena pianon- ja viulunsoittoa, mutta hänen ensimmäinen työpaikkansa orkesterissa oli lyömäsoittaja. Vuonna 1971 hän aloitti opinnot Royal Academy of Musicissa Lontoossa ja valmistumisvuotenaan 1974 hän voitti John Player -kapellimestarikilpailun.
Valmistumisensa jälkeen Rattle johti Bournemouthin ja Liverpoolin sinfoniaorkestereita, kunnes aloitti Birminghamin sinfoniaorkesterin johtajana vuonna 1980. Hän jatkoi orkesterin johdossa aina vuoteen 1998 asti ja pitkän yhteistyön tuloksena orkesteri ja Rattle nousivat molemmat Ison-Britannian orkesterien eturiviin.
Vuonna 1999 Rattle nimitettiin Claudio Abbadon seuraajaksi Berliinin filharmonikoiden pääkapellimestariksi, jota pidetään yhtenä arvostetuimmista kapellimestarinviroista maailmassa. Hän konsertoi pääkapellimestarina filharmonikoiden kanssa ensimmäistä kertaa 7. syyskuuta 2002 esittäen Thomas Adèsin Asylan ja Gustav Mahlerin 5. sinfonian. Konserttitaltiointi julkaistiin levynä ja se sai ylistävät arviot musiikkilehdistössä. Gramophone-lehti nimitti Rattlen viimeisimpiin levytyksiin kuuluvaa Claude Debussyn La Meria ”mahtavaksi levyksi” ja nosti sen Rattlea filharmonikoiden johtajana edeltäneiden Abbadon ja Herbert von Karajanin levytyksien rinnalle.
Rattle ilmoitti tammikuussa 2013, ettei enää jatka orkesterin johtajana ja jättää paikan elokuussa 2018 ja siirtyy Lontooseen. Hänen seuraajakseen Berliinin filharmonikan jäsenet ovat valinneet Kirill Petrenkon..
Sideris Tasiadis

| Mitalit | Mitalit | Mitalit |  |
| --- | --- | --- | --- |
|  Sideris Tasiadis  |  Sideris Tasiadis  |  Sideris Tasiadis  |  |
Maa:  Saksa
Miesten koskimelonta
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | C-1 |  |
|  Pronssia | Tokio 2020 | C-1 |  |
| MM-kilpailut   | MM-kilpailut   | MM-kilpailut   |  |
|  Hopeaa | Tacen 2010 | C-1 joukkuekilpailu |  |
|  Hopeaa | Bratislava 2011 | C-1 joukkuekilpailu |  |
|  Hopeaa | Praha 2013 | C-1 joukkuekilpailu |  |
|  Hopeaa | Lontoo 2015 | C-1 joukkuekilpailu |  |
|  Hopeaa | Rio de Janeiro 2018 | C-1 |  |
| EM-kilpailut   | EM-kilpailut   | EM-kilpailut   |  |
|  Kultaa | Augsburg 2012 | C-1 |  |
|  Kultaa | Tacen 2017 | C-1 joukkuekilpailu |  |
|  Hopeaa | La Seu d'Urgell 2011 | C-1 joukkuekilpailu |  |
|  Hopeaa | Augsburg 2012 | C-1 joukkuekilpailu |  |
|  Hopeaa | Krakova 2013 | C-1 |  |
|  Hopeaa | Krakova 2013 | C-1 joukkuekilpailu |  |
|  Hopeaa | Markkleeberg 2015 | C-1 |  |
|  Pronssia | Nottingham 2009 | C-1 joukkuekilpailu |  |
|  Pronssia | Pau 2019 | C-1 |  |
|  Pronssia | Ivrea 2021 | C-1 |  |
Sideris Tasiadis (kreik. Σιδέρης Τασιάδης; s. 7. toukokuuta 1990 Augsburg) on saksalainen koskimeloja ja olympiamitalisti. 179 senttimetriä pitkä ja 79 kilogrammaa painava Tasiadis kilpailee C-1 -luokassa ja edustaa Augsburger Kajak-Vereiniä.
Ura

Tasiadis voitti olympiahopeaa C-1 -luokasta vuoden 2012 kesäolympialaisissa Lontoosta ja pronssia Tokion olympialaisissa vuonna 2021. Rio de Janeiron olympialaisissa 2016 hän oli viides. MM-kilpailuista Tasiadis on saavuttanut C-1:n henkilökohtaisesta kilpailusta hopeaa 2018 sekä neljä joukkuehopeaa vuosilta 2010, 2011, 2013 ja 2015. EM-kilpailuista hänellä on C-1:stä henkilökohtainen kulta vuodelta 2012 ja joukkuekulta 2017, viisi hopeaa ja kolme pronssia. Kaudella 2013 Tasiadis voitti C-1 -luokan kokonaiskilpailun maailmancupissa.
Kreikkalaiset sukujuuret omaava Tasiadis asui lapsuudessaan kymmenen vuotta Kreikan Traakiassa.
Sinfonia nro 13 (Aho)

Kalevi Ahon kolmastoista sinfonia on orkesteriteos, joka sävellettiin vuonna 2003 Lahden Sibeliustalon viisivuotisen taipaleen kunniaksi. Teoksella on lisänimi "Sinfonisia luonnekuvia". Teoksessa kuvataankin musiikin keinoin erilaisia ihmisten luonnetyyppejä kahdessa pitkässä osassa, jotka on jaettu useisiin lyhyempiin jaksoihin. Teoksen kantaesitti maaliskuussa 2005 Osmo Vänskän johtama Sinfonia Lahti, joka myös tulkitsi sen samalla levyllä Antti Siiralaa varten sävelletyn toisen pianokonserton kanssa BIS:lle. Levy ilmestyi kesäkuussa 2010, ja 13. sinfonian soittaminen kestää sillä noin 39 minuuttia.
Sibeliustalon ominaisuudet on huomioitu Ahon 13. sinfoniassa: trumpettien ja käyrätorvien on tarkoitus soittaa välillä rakennuksen valaistusparvilta, salin ympärillä olevista kaikukammioista ja orkesterilavan yllä sijaitsevalta parvelta. Tästä huolimatta sinfonian voi esittää muuallakin kuin Sibeliustalossa.
Seututie 192

Seututie 192 eli Kustavintie on Raision ja Kustavin välillä kulkeva seututie. Tien pituus on noin 71 km. Tie on päällystetty ja kaksikaistainen.
Seututie 192 alkaa Raisiosta Marjamäen liittymästä valtatien 8 kohdalta lähellä Raision aluesairaalaa. Noin kolmen kilometrin jälkeen tie ylittää Uudenkaupungin radan tasoristeyksessä. Tien maisemat vaihtelevat metsistä peltoihin, saariin ja merinäkymiin. Tiellä on useita siltoja, muun muassa Taivassalon ja Kustavin välillä sijaitseva Kaitaisten silta, joka on yksi Suomen pisimmistä silloista. Raisiosta seututien 194 liittymään tie on melko suora ja leveä, mutta lännempänä tie on huomattavasti mutkaisempi ja kapeampi. Kustavin keskustan ja Vuosnaisten välillä on yksi lossi, Vartsalan lossi. Tie loppuu Kustaviin Vuosnaisiin[lähde? ], josta on lauttayhteys Ahvenanmaalle Brändöön.
Seututie 192 on seututieksi huomattavan vilkasliikenteinen, sillä Kustavin ja Taivassalon seutu on suosittua kesäasutusaluetta, ja lisäksi tie muodostaa yhdessä seututeiden 194 ja 196 kanssa vaihtoehtoisen reitin Turusta Uuteenkaupunkiin. Kustavintie on osa Turun saariston kiertävää Saariston rengastie -nimistä matkailutietä.
Reitti

Raisio
(vt 8)
Masku
Seikelä (yt 1893)
Lemu (yt 1900, yt 1912)
Nousiainen
Mynämäki
Mietoinen (yt 1930)
Pyhä (yt 1951)
(st 194)
Vehmaa
Vilu (yt 1954)
Taivassalo
(yt 1964)
Taivassalo (st 196, yt 1961)
Kustavi
(yt 1922)
Kustavi (yt 1924)
Vartsalan lossi
Vuosnainen (lauttayhteys Brändöön)
Historia

Kustavintietä ruvettiin rakentamaan vuonna 1948. Se valmistui useassa eri osassa: Kustavin ja Mietoisten välinen osuus valmistui vuonna 1954, ja loput tiestä valmistui 1960-luvun alussa. Aiemmin Kaistaisten sillan paikalla oli lossi, mutta kesäasutuksen yleistyttyä lossista tuli pullonkaula. Ongelma yritettiin ratkaista toisella lossilla, mutta lossi oli silti yhä pullonkaula. Ongelma poistui vuonna 1982, jolloin valmistui Kaitaisten silta.
Aiheesta muualla

Kuvia tai muita tiedostoja aiheesta Seututie 192 Wikimedia Commonsissa
Kustavintien pisin silta on 477 metriä pitkä Kaitaisten silta. Näkymä mantereen suuntaan vuoden 2009 lokakuussa.
Sinfonia nro 10 (Beethoven)

Sinfonia nro 10 on Ludwig van Beethovenin sinfonia, jota hän luonnosteli vuosina 1826–1827. Beethoven kuoli kesken luonnostelutyön eikä saanut teosta valmiiksi. Keskeneräisyydestä johtuen sinfoniaa ei lueta Beethovenin sinfonioiden joukkoon, vaikka luonnokset ovatkin enimmäkseen säilyneet.
Musiikkitieteilijöistä ja ohjelmoijista koostuva ryhmä aloitti vuonna 2020 projektin, jossa tekoälyn avulla viimeisteltiin keskeneräiseksi jäänyt 10. sinfonia.
Jääpallon Ruotsin 1.divisioonan kausi 1960

| Division I 1959 |
| --- | --- |
Joukkueiden määrä:  20
Ajankohta:  26.12.1959 - 21.2.1960
Sarjajärjestelmä:  2-lohkoinen sarja
Mestari:  Västerås SK
Toinen sija:  IK Sirius, Uppsala
Pudonneet joukkueet:  Bollnäs GIF Köpings IS Tranås BoIS AIK, Tukholma
Paras maalintekijä:  Sven-Erik Broberg, Västerås SK (15)
Alempi sarjataso:  Division II
  ← 1959 :  1961 → 
Jääpallon Ruotsin Division I:n kausi 1960 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1960 Ruotsin jääpallomestaruudesta.
Lohkovoittajiksi selviytyivät Västerås SK ja IK Sirius, Uppsala. Tukholmassa pelattiin 21. helmikuuta loppuottelu, jossa Västerås SK voitti maalein 3-1.
Division I > Ottelu Ruotsin mestaruudesta

21.2.1960 Tukholma 24 179 katsojaa
| Joukkue #1 | Tulos | Joukkue #2 |
| --- | --- | --- |
| Västerås SK | 3-1 | IK Sirius, Uppsala |
Lopulliset sijoitukset

| Sija | Joukkue |
| --- | --- |
1.: Västerås SK
2.: IK Sirius, Uppsala
Seututie 183

Seututie 183 on Salon Perniöstä Kemiönsaaren Taalintehtaalle johtava seututie. Tiellä on pituutta noin 49 kilometriä. Se on kokonaan päällystetty, kaksikaistainen ja pääosin hyvälaatuinen.
Historia

Ennen vuotta 1996 seututie 186 päättyi Taalintehtaan sijaan Kasnäsiin.[lähde? ]
Reitti

Tie alkaa nykyisin Salossa sijaitsevan Perniön Haarlan kiertoliittymästä, jossa se haaraantuu kantatiestä 52. Perniöstä seututie suuntaa kohti Ylönkylää, jossa se risteää Särkisalosta tulevan yhdystien 1823 kanssa. Ylänkylästä matka jatkuu kohti Strömmaa, jossa on nostosilta.Strömmasta tie suuntaa kohti Kemiötä, jossa seututie 183 risteää seututien 181 kanssa. Kemiössä seututie ohittaa taajaman sen eteläpuolelta.
Kemiöstä tie jatkaa Dragsfjärdiin, jota ennen se kuitenkin sivuuttaa Björkbodan kylän. Dragsfjärdissä tie poistuu alku peräiseltä linjaukseltaan eli nykyiseltä yhdystieltä 1830, joka menee Kasnäsiin. Dragsfjärdistä seututie jatkaa Taalintehtaalle, jonne se päätyy.
Nähtävää

Mathildedalin ruukki, Perniön Matildassa
Teijon kansallispuisto, Perniössä
Strömman kanava, Strömmassa
Björkbodan ruukki ja lukkomuseo, Björkbodassa
Taalintehtaan ruukki ja satama, Taalintehtaalla
Sacred Warpath

| Sacred Warpath Sodom |
| --- | --- | --- |

EP-levyn tiedot
 Julkaistu: 28. marraskuuta 2015
 Formaatti: CD, 10” vinyyli
 Tuottaja(t): Cornelius Rambadt
 Tyylilaji: thrash metal
 Kesto: 19.03
 Levy-yhtiö: Steamhammer
Sodomin muut julkaisut
| Epitome of Torture 2013 | Sacred Warpath 2014 | Decision Day 2016 |
Sacred Warpath on saksalaisen thrash metal -yhtye Sodomin EP-levy, joka julkaistiin vuonna 2014 levymerkillä Steamhammer. Se julkaistiin Saksassa 28. marraskuuta 2014, muualla Euroopassa 1. joulukuuta ja Yhdysvalloissa tammikuussa 2015. Se sisältää yhden uuden kappaleen ja kolme liveversiota aiemmin julkaistuista kappaleista. EP:stä julkaistiin CD-painos ja rajoitettu tuhannen kappaleen 10” vinyylipainos kirkkaasta vinyylistä.
Kappaleet

| --- | --- |
 10” kirkas vinyyli A-puoli Sacred Warpath – 5.44 B-puoli The Saw Is the Law – 4.55 (Live)  City of God – 5.35 (Live)  Stigmatized – 2.48 (Live) :  CD Sacred Warpath – 5.44  The Saw Is the Law – 4.55 (Live)  City of God – 5.35 (Live)  Stigmatized – 2.48 (Live)
Kokoonpano

Tom Angelripper - laulu, basso
Bernd "Bernemann" Kost - kitara
Markus "Makka" Freiwald - rummut
Cornelius Rambadt - tuottaja
Arvostelut

Blabbermouth: 8/10
Metal Injection: 5/10